system
Răspunde în limba română, în stilul Wikipedia, cat mai corect gramatical.
user
Împărtășește-mi câteva lucruri despre Văleni (Viișoara), Vaslui.
assistant
Văleni este un sat în comuna Viișoara din județul Vaslui, Moldova, România. Se află în partea de est a județului, în Dealurile Fălciului, pe valea râului Văleni (numit și Făgădău), între dealurile Dumbrava Mare și Comoara.
La recensământul din 2002 avea o populație de 194 locuitori, grupată în 78 de gospodării. Suprafața intravilanului este de  ha. Biserica din sat a fost construită în 1810 de proprietarul moșiei Văleni din acea vreme Ioan Roșca Codreanu, tatăl lui Gheorghe Roșca Codreanu. A ars până la temelie in anul 2002 in urma unui trăznet. Școala primară "Gheorghe Roșca Codreanu" Văleni a fost înființată în anul 1962.

Istoric

Secolul XVII 
La 5 iulie 1633 aflam un zapis de la Tule șoltuzul si 12 pârgari ai Bârladului, pentru vânzarea unei părți din moșia Văleni (județul Fălciu)

"Precum au venit înaintea lor Mărica si sora ei, Grozava, nepoatele lui Ioan stolnicul, fetele Balaci din Văleni, și-au vândut a lor dreaptă ocină și moșăe, din satul Văleni, dintr-un bătrân a treia parte, cu loc de prisacă și pomătu, și cu casă în vatra satului, cu loc de fânaț, din câmpu și din pădure, ... care parte au vândut-o lui Scărlet și fratelui sau ... drept 5 cai buni."

Secolul XVIII 
În domnia lui Nicolae Mavrocordat, Antiohie Jora redevine mare logofăt, astfel îl atestăm la 6 noiembrie 1712, semnând o întăritură . În această dregătorie este menționat până în 1714, când pentru ultima dată apare ca mare logofăt, la 18 septembrie . Anterior, la 20 mai 1713, făcândui-se o danie în satul Văleni de pe ambele maluri ale Bârladului, de la Gligorie Bumbar și fratele său Ursu, fiii Trofanei și nepoții lui Dumitrașco Frunteș .

Hatmanul Antiohie Jora mai apare ca martor, la 4 iunie 1703 , pentru ca la 24 decembrie 1703 să se afle în cea mai înaltă funcție din aparatul de stat al Țării Moldovei, mare logofăt, făcându-i-se danie moșia unor răzeși din satul Văleni și Stolniceni pe Bârlad, partea 	Bumbăreștilor, „pentru mult bine ce le-a făcut, scoțându-i de la o nevoie” .

La 30 iunie 1709, Antiohie mare logofăt ajunge să fie în centrul judecății domnești, având pricină cu Lupul Costachi mare vornic , pentru o parte de moșie din satul Văleni, zisă Stolniceni, ținutul Fălciu cumpărătură de Lupul Costachi de la răzășul Radul paharnic, care la rândul său a avut-o ca zestre de la socrul său Ștefan Scărlet fost mare armaș și fratele său Dabija Scărlet fost mare paharnic. Deoarece Lupul Costachi nu avea dreptul să cumpere moșie acolo, Antiohie Jora, „fiind moșinaș vechi”, de 30 de ani, cu zapise de danie și cumpărătură de la răzeși, se învoiesc ca Antiohie să întoarcă banii în schimbul moșiei.

Secolul XIX 
În anul 1801 moșia Văleni trece în proprietatea familiei Roșca Codreanu ca urmare a casatoriei dintre Ioan Roșca Codreanu cu Ecaterina Jora.

În 1837 comisul Gheorghe Roșca Codreanu lasă prin testament toată moșia sa Vălenii constituită din hlizele ei (adică părți din moșie) Dăncenii, Stâlpitura lui Ciocârlan, Belciugul  și Sârbii, "să se facă o școală pe moșia mea pentru una sută elevi cari să învețe dialectul latinesc".

Personalități locale 
 Antiohie Jora - boier
 Lupul Costachi - boier
 Ioan Roșca Codreanu (1763-1835) - boier
 Gheorghe Roșca Codreanu (1805-1837) - boier
 Neculai Roșca Codreanu (1806-1854)- boier
 Gheorghe Arteni - învațător
 Mihai Jokota - profesor, traducător

Presa locală 
Publicația Glasul Nostru a fost fondată de Societatea Culturală "Iulia A Zanne" din Băsești. Redacția ziarului a fost în satul Văleni, comuna Băsești, județul Fălciu. Directorul publicației Glasul Nostru a fost Gheorghe Arteni, învățător în satul Valeni judetul Falciu. Publicația a apărut la începutul anilor 1930.

Bibliografie 

 "Dictionar geografic al judetului Falciu" - C. Chirita Iasi : Petru C. Popovici, 1893
 "Dictionar geografic al judetului Vasluiu" - C. Chirita Bucuresti : Socecu & Teclu, 1889
 "Dictionar geografic al judetului Tutova" - Petru Condrea Bucuresci : Socecu & Teclu, 1887
 "Dicționar geografic al jud.Vaslui" - Gugiuman,I., Cârcotă,V., Băican,V., 1988;
 "Vasluiul capitala "Țării de Jos" Presa vremii 1875 -2005" - Ion Oprea
 "Mari personalități ale culturii române într-o istorie a presei bârlădene 1870-2003" - Ion Oprea
 "Hușul în presa vremii – de la Melchisedec până în zilele noastre – 1869-2006" - Ion Oprea
 "Neamul Roșca-Codreanu - testamentul unui nobil român" de Iacov Antonovici, publicat în revista culturală "Răzeșul" - Anul I nr. 4 mai 1926
 "Glasul Nostru, foaie culturală cu informații și îndrumări pentru popor" - Văleni, comuna Băsești, județul Fălciu
 "Documente bârlădene" - Iacov Antonovici
 "Documentele Casei Roșca-Codreanu, din Bârlad"

Legături externe 
 Valeni 
 Glasul Nostru editie online 
 Familia Roșca Codreanu din Barlad 
 Harta Valeni
 Site-ul Primariei Comunei Viisoara judetul Vaslui

Văleni, Viișoara